**Fframwaith sefydlu Cymru gyfan ar gyfer iechyd a gofal cymdeithasol**

**Nodiadau hwylusydd**

|  |  |  |  |
| --- | --- | --- | --- |
| **Amser awgrymir** | **Gweithgaredd** | **Nodiadau** | **Adnoddau** |
| 5 munud | **Croeso a materion ymarferol y dydd**   * Trefn y diwrnod * Nod y diwrnod | Nod y diwrnod yw cael cyfle i edrych ar rai o’r gweithgareddau a gynhwysir yn y pecyn briffio, a mynd drwyddynt. Y gobaith yw y bydd hyn yn eich helpu i feddwl am sut gellir rhoi’r pecyn briffio ar waith gyda rheolwyr sy’n gyfrifol am sefydlu. Gobeithio y bydd yn eich helpu i feddwl am unrhyw weithgareddau neu gymorth ychwanegol y gellir eu darparu i sicrhau bod gweithwyr yn derbyn y broses sefydlu orau bosibl yn y sector gofal cymdeithasol. |  |
| 10 munud | **1. Cyflwyniad**   * Gwybodaeth gefndir * Cyd-destun * Newidiadau | Bwriad y cyflwyniad yw i roi’r cefndir a chyd-destun y fframwaith sefydlu newydd. Y bwriad yw disgrifio’r sefyllfa a sicrhau bod pawb wedi cael yr un wybodaeth hyd yn hyn. | * Cyflwyniad ***(taflen n)***, gliniadur, taflunydd * Tudalenau nodiadau ***(taflen a)*** * Copïau o weithlyfrau a logiau cynnydd * Copïau o wahanol adnoddau: * [gweithlyfr *Beth mae’r Ddeddf yn ei olygu i mi?*](https://gofalcymdeithasol.cymru/hub/hub-resource-sub-categories/egwyddorion-y-ddeddf) * [gweithlyfr *Gofalu â balchder*](https://mandysgu.gofalcymdeithasol.cymru/?lang=cy) * [*Dulliau cadarnhaol: lleihau arferion cyfyngol ym maes gofal cymdeithasol*](https://gofalcymdeithasol.cymru/adnoddau/dulliau-cadarnhaol-lleihau-arferion-cyfyngol-ym-maes-gofal-cymdeithasol) * [*Gonestrwydd a dyletswydd broffesiynol*](https://gofalcymdeithasol.cymru/adnoddau/gweithredu-mewn-ffordd-agored-a-gonest-pan-fydd-pethau-yn-mynd-o-le-gonestrwydd-a-dyletswydd-broffesiynol---canllawiau-esboniadol) * [*Ffiniau proffesiynol: adnodd i reolwyr*](https://gofalcymdeithasol.cymru/dysgu-a-datblygu/professional-boundaries-a-resource-for-managers) * [*Côd Ymarfer Proffesiynol Gofal Cymdeithasol* a chanllawiau](https://gofalcymdeithasol.cymru/casgliadau/côd-ymarfer-ar-gyfer-gofal-cymdeithasol---adnoddau) * Taflen gyda dolenni uniongyrchol i adnoddau ***(taflen b)*** |
| 30 munud  50 munud os yn dangos film *Cartref oddi cartref* | **2. Pwysigrwydd trefniadau sefydlu da a pham ddylai pobl ymrwymo i hynny?**   * Gweithgaredd i dynnu sylw at bwysigrwydd sefydlu da | Rydyn ni wedi creu ffilm fer sy’n cyflwyno ystod eang o wahanol safbwyntiau ar bwysigrwydd sefydlu i weithiwr newydd, i’r sefydliad, i ofalwyr ac i’r bobl sy’n defnyddio gwasanaethau, gyda’r bwriad o ddal yr hyn sy’n gwneud sefydlu yn bwysig.  Mae’r ffilm yn cynnwys safbwyntiau gwahanol fathau o wasanaethau, gweithwyr, gofalwyr, y rhai sy’n gyfrifol am sefydlu a rheolwyr gwasanaethau. Mae’r ffilm hefyd yn dal safbwyntiau pobl sy’n defnyddio gwasanaethau gofalwyr a’u teuluoedd. Mae’r ffilm yn cynnwys safbwynt a phrofiadau gweithwyr sydd wedi cwblhau proses sefydlu da ac yn dangos y ffaith fod sefydlu da wedi bod yn sylfaen cadarn i’w gyrfa. Nod y ffilm yw dangos pam mae proses sefydlu dda yn bwysig. Gallwch wneud hyn gyda rhai o’r gweithgareddau isod.  Rydym hefyd wedi cynnwys taflen ar y fframwaith synhwyrau ***(taflen c)***. Fe all hwn fod yn ddefnyddiol i gefnogi rheolwyr i ddeall pwysigrwydd sefydlu ar gyfer gweithwyr a unigolion sy’n defnyddio gwasanaethau.  Dewiswch un o’r ymarferion a amlinellwyd isod, yn dibynnu ar y sefyllfa, amser a chefndir y dysgwyr:   1. Rhestrwch fanteision sefydlu a pham mae cael proses sefydlu dda yn fanteisiol i wasanaethau, y gweithiwr a’r bobl sy’n defnyddio’r gwasanaeth.   **neu**   1. Chwarae’r DVD *Cartref oddi cartref*. Gofynnwch i gyfranogwyr ystyried effaith sefydlu da a gwael ar Sarah fel gweithiwr newydd ac ar Betsan. | * Gliniadur * DVD *Cartref oddi cartref* * Taflunydd * Sgrin * Seinyddion * Pwyntiau trafod ***(taflen d)*** |
| 30 munud | **3. Y fframwaith sefydlu a’r adnoddau ategol**   * dangos ac arddangos y fframwaith sefydlu newydd * cael pobl i fod yn fwy cyfarwydd â’i gynnwys a’r cysylltiadau rhwng y logiau cynnydd a’r gweithlyfrau * egluro gwahanol fformatau’r fframwaith (word, pdf, ar-lein) a sut gellir defnyddio pob un | Mae’r gweithgaredd yma yn gyfle i ddangos i reolwyr sut mae’r fframwaith sefydlu yn edrych, ac i ddod yn gyfarwydd gydag edrychiad y dogfennau. Yn dibynnu ar amgylchiadau (fel gallu cysylltu â’r rhyngrwyd neu’r gallu i brintio copïau called), mae hwn yn gallu cael ei wneud fel arddangosiad ar sgrin neu wrth fynd trwy gopïau caled o’r adnoddau gyda rheolwyr.  Fe fydd hyn yn dangos i reolwyr y cysylltiadau rhwng cwblhau’r gweithlyfrau a sut mae hyn yn gallu cefnogi arwyddo’r logiau cynnydd.  Rydym yn argymell fod log cynnydd a llyfr gwaith 5: ymarfer proffesiynol fel gweithiwr gofal cymdeithasol yn cael ei ddefnyddio ynghyd a dangos y cyflwyniad a’r canllawiau ar gyfer gweithwyr, rhestr termau a thudalen adnoddau. | * Enghraifft o fersiwn word o’r logiau cynnydd a’r gweithlyfrau * Enghraifft o fersiwn pdf o’r logiau cynnydd a’r gweithlyfrau * Enghraifft o fersiwn Man Dysgu (Moodle) * Gliniadur a thaflunydd * Cyflwyniad a chanllawiau ar gyfer rheolwyr a gweithwyr, rhestr termau a thudalen adnoddau |
| 30 munud | **4. Gweithgareddau gweithlyfr**   * rhoi enghraifft o sut mae’r gweithgareddau dysgu yn edrych. Mae amryw o wahanol fathau o weithgareddau yn y gweithlyfrau, gan gynnwys, clipiau ffilm a chwestiynnau ac ateb. * rhoi arddangosid ymarferol o enghraifft o gwblhau gweithgaredd dysgu * rhoi syniad i bobl o wahanol ddulliau dysgu ac asesu er mwyn cwblhau gweithgaredd. | Rydych angen enghraifft o daflen gweithgaredd dysgu. Awgrymwn weithgaredd 5.5 ***(taflen 5.5)*** a gweithgaredd 5.4 ***(taflen f)***.  Gan edrych ar y ddau weithgaredd, beth yw’r gwahanol ddulliau dysgu y gellir eu defnyddio i gefnogi gweithwyr newydd i gefnogi cwblhau'r rhain? Sut ydych chi’n meddwl bydd cwblhau'r gweithgareddau yma yn helpu ymarfer gweithwyr? Sut ddylai hwn gael ei recordio yn y log cynnydd? | * Gwahanol weithgareddau dysgu ***(taflenni e ac f)*** * Rhestr o ddulliau dysgu ac asesu posibl ***(taflen g)*** * Logiau cynnydd, i gael gweld y cysylltiad rhwng cwblhau’r gweithgareddau ac arwyddo’r logiau cynnydd. |
| 30 munud | **5. Cwestiynau ‘Beth os…?’**   * helpu pobl i feddwl am y gwahanol sefyllfaoedd a senarios allai godi * mynd i’r afael â rhai o’r ystyriaethau cyffredin cyn iddynt ddatblygu’n broblem. | Mewn grwpiau, dewiswch ddau gwestiwn ‘beth os…?’ a thrafod atebion posibl neu beth fyddech chi’n ei wneud yn y sefyllfaoedd hyn.  Beth os…   * nad oes yna fynediad i’r rhyngrwyd/cyfrifiadur * yw’r gweithiwr newydd yn methu cwblhau’r broses sefydlu o fewn chwe mis * yw gweithiwr yn gadael / ymuno hanner ffordd drwy gwblhau’r broses sefydlu * yw’r rheolwr yn cymeradwyo’r broses sefydlu, ond pan mae asesydd yn edrych ar y dystiolaeth a gyflwynwyd, nad yw’n credu ei fod yn ddigonol neu’n ddigon cadarn i fodloni’r safonau ar gyfer y cymwysterau * yw gweithiwr yn dechrau ac eisoes wedi cwblhau’r fframwaith sefydlu a’r gweithlyfrau gyda chyflogwr arall * yw gweithiwr yn dechrau nad yw’n weithiwr newydd i’r sector gofal cymdeithasol * yw gweithiwr yn dechrau sydd wedi cwblhau’r gweithlyfrau cyn cael ei gyflogi * yw gweithiwr yn symud o un gyflogwr i un arall, beth sydd angen ei ail asesu?   Parhewch yn eich grwpiau, allwch chi feddwl am unrhyw gwestiynau ‘beth os…?’ eraill a allai godi, a sut fyddech chi’n ceisio mynd ati i’w hateb? | * Ffilm ‘role play’ i ddechrau cwestiynau (Link) * Taflen gyda rhestr o gwestiynau ‘beth os…?’ a thaflen i gofnodi’r atebion ***(taflen h)*** * Cwestiynau cyffredin iechyd ***(taflen i)*** * Cwestiynau cyffredin cofrestru ***(taflen j)*** |
| 30 munud | **6. Atebion da, gwael a gweddol**   * helpu pobl i feddwl beth yw ateb da, gwael a gweddol i weithgaredd dysgu * helpu pobl i feddwl pa gymorth fyddai dysgwyr ei angen i ddatblygu eu hatebion ymhellach * ceisio safoni atebion gan ddysgwyr fel y gellid eu defnyddio wrth asesu cymwysterau o bosibl. | Gellid datblygu cronfa o’r atebion hyn fel eu bod yn cwmpasu’r rhan fwyaf o fathau o gwestiynau, er enghraifft:   * Defnyddiwch y gofod isod i nodi… * Siaradwch â’ch rheolwr am… a chofnodwch nodiadau * Beth yw ystyr y term… a pham ei fod yn bwysig * Yn y gofod isod, atebwch y cwestiynau i ddangos eich dealltwriaeth o… | * Esiamplau o fersiynau o atebion da, gwael a gweddol o’r un gweithgaredd, gyda pwyntiau trafod ***(taflen k)*** * Sut mae rheolwr yn gallu cefnogi dysgwyr i ddatblygu eu hatebion ***(taflen l)*** |
| 15 munud | **7. Cynllun gweithredu / cynllun dysgu personol**   * Datblygu cynllun gweithredu / dysgu y gellir ei ddefnyddio i gefnogi gweithredu’r fframwaith sefydlu | Mae’n bwysig cael y cyfranogwyr i ddeall pwysigrwydd y rhan hon o’r dydd ac nad ‘proses’ ar ddiwedd y sesiwn yn unig ydyw.  Mae hyn yn bwysig gan fod ganddynt gyfrifoldeb i ledaenu’r wybodaeth hon wrth ddarparu’r sesiwn i eraill. Bydd hyn yn sicrhau bod negeseuon yn gyson ac yn helpu i godi lefel gwybodaeth a dealltwriaeth y rhai sy’n darparu proses sefydlu.  Bydd angen taflen gyda’r cwestiynau i gyfranogwyr feddwl beth maent wedi’i ddysgu o’r sesiwn, sut gallant weithredu’r fframwaith, sut byddant yn rhoi’r hyn a ddysgwyd ar waith, beth yw’r heriau posibl a beth fydd yn eu helpu i fynd i’r afael â’r rhain? | * Templed cynllun gweithredu ***(taflen m)*** |
| 10 munud | **8. Beth nesaf?**   * Cysylltu â bwriadau a nodau’r diwrnod | Bydd hwn yn gyfle i hwyluswyr wirio dealltwriaeth cyfranogwyr ddwywaith. Fe all hefyd fod yn cyfle da i wneud ychydig o adborth mewn grŵp er enghraifft beth mae cyfranogwyr wedi’u cynnwys ar eu cynllun gweithredu. |  |